In nomine Verbi incarnati. Notum sit cunctis fidelibus, quod ego Arleius, in ultimis vitæ positus, dono Deo et sanctis apostolis ejus Petro et Paulo, ad locum Cluniacum, aliquid de mea hereditate, in pago Matisconensi, scilicet meam partem de silva Vernedo, hæc est tercia pars. Facio autem donationem hanc pro animæ meæ remedio, et ut corpus meum honorifice fratres ejusdem monasterii tradant sepulturæ. Quod si quis hanc evertere voluerit helemosinam, fiat anathema maranatha. Et ut firma sit ista donatio, propriis manibus firmavi et testibus roborandam delegavi. S. Arlei, qui donationem fecit.